Rikunarita-ORG/Wikinium huggingface dataset:
# ट्रुथ सोशल

**ट्रुथ सोशल**: एक अमेरिकी वैकल्पिक तकनीक सोशल मीडिया प्लेटफॉर्म है जिसका स्वामित्व ट्रम्प मीडिया एंड टेक्नोलॉजी ग्रुप (टीएमटीजी) के पास है जो अमेरिकी राष्ट्रपति डोनाल्ड ट्रम्प के बहुमत स्वामित्व वाली एक अमेरिकी कंपनी है। इसे " ट्विटर क्लोन" कहा गया है जो ट्विटर और फेसबुक के विकल्प के रूप में अपस्क्रॉल्ड, पार्लर, गैब और मास्टोडॉन के साथ प्रतिस्पर्धा करता है।

अक्टूबर 2025 तक, ट्रुथ सोशल सबसे लोकप्रिय सोशल ऐप्स और वेबसाइटों की यूगोव रैंकिंग में 38वें स्थान पर था। फरवरी 2026 में, सिमिलरवेब ने ट्रैफिक के आधार पर ट्रुथ सोशल वेबसाइट को संयुक्त राज्य अमेरिका में 24वां सबसे बड़ा सोशल मीडिया नेटवर्क बताया।

## यह भी देखें

* सोशल नेटवर्किंग सेवाओं की सूची
* अपस्क्रॉल्ड

## संदर्भ
# भारतमैट्रिमोनी

भारतमैट्रिमोनी| चित्र:Bharat-matrimony-logo.gif |
| स्थापित | 12 मार्च 1969  |
| स्थापक | Murugavel Janakiraman |
| मुख्यालय | चेन्नई , भारत  |
| सेवा क्षेत्र | Worldwide |
| वेबसाइट | bharatmatrimony.com |

**भारतमैट्रिमोनी** (BharatMatrimony) एक ऑनलाइन वैवाहिक सेवा है।यह मैट्रिमोनी डॉट कॉम (Matrimony.com)का ही एक भाग है। इसकी स्थापना १९९७ में मुरुगावेल जानकीरामन ने की थी। इस कम्पनी के भारत में १३० कार्यालय हैं। इसके अलावा श्रीलंका, दुबई, यूएसए और मलेशिया में भी इसके कार्यालय हैं।

## सन्दर्भ
# बम्बल

**बम्बल** एक ऑनलाइन डेटिंग एप्लीकेशन है। संभावित मिलानों के प्रोफाइल उपयोगकर्ताओं को प्रदर्शित किए जाते हैं, जो उम्मीदवार को अस्वीकार करने के लिए "बाएं स्वाइप" कर सकते हैं या रुचि दिखाने के लिए "दाएं स्वाइप" कर सकते हैं। विषमलैंगिक मैचों में, केवल महिला उपयोगकर्ता ही मेल खाने वाले पुरुष उपयोगकर्ताओं के साथ पहला संपर्क बना सकती हैं, जबकि समान-सेक्स मैचों में कोई भी व्यक्ति पहले संदेश भेज सकता है। ऐप बम्बल इंक का एक उत्पाद है।

## इतिहास

व्हिटनी वोल्फ हर्ड ने टिंडर छोड़ने के तुरंत बाद बंबल की स्थापना की थी। वोल्फ हर्ड ने बम्बल को "नारीवादी डेटिंग ऐप" के रूप में वर्णित किया है। जनवरी 2021 तक, 42 मिलियन के मासिक उपयोगकर्ता आधार के साथ, टिंडर के बाद बंबल अमेरिका में दूसरा सबसे लोकप्रिय डेटिंग ऐप है। जून 2016 के एक सर्वेक्षण के अनुसार, इसके 46.2% उपयोगकर्ता महिलाएं हैं। फोर्ब्स के अनुसार, 2017 तक कंपनी का मूल्य $1 बिलियन से अधिक था, और कंपनी ने 2019 तक 150 देशों में 55 मिलियन से अधिक उपयोगकर्ता होने की सूचना दी थी।

## इन्हें भी देखें

टिंडर

## बाहरी कड़ियाँ

## सन्दर्भ
# अकादमिक स्वतंत्रता

**अकादमिक स्वतंत्रता** (academic freedom) यह सिद्धांत है कि बिना रोक-टोक के प्रशन उठाने की स्वतंत्रता और अध्यापकों, छात्रों व शोधकर्ताओं में अज़ादी से विचारों की अदला-बदली विश्व में विद्या बढ़ाने के लिए आवश्यक है और इस स्वतंत्रता के बिना विद्या खोजने और सिखाने की कोई भी उच्च स्तरीय संस्थान (जैसे कि विश्वविद्यालय) अपने विद्या-अर्जन के ध्येय में पूरी तरह सफल नहीं हो सकती। इसके अनुसार विद्वानों को शोध करने और अपने विचारों को सिखाने और बोलने की पूरी स्वतंत्रता होनी चाहिए और इसके लिये उन्हें किसी सज़ा, नौकरी-खोने या अन्य दण्ड से सुरक्षित रखना चाहिये।

## इन्हें भी देखें

* अभिव्यक्ति की स्वतंत्रता

## सन्दर्भ
# हाइपरलूप

हाइपरलूप
**हाइपरलूप ट्रेन** चुंबकीय शक्ति पर आधारित तकनीक है।जिसके अंतर्गत खंभों के ऊपर (एलीवेटेड) पारदर्शी ट्यूब बिछाई जाती है। इसके भीतर बुलेट जैसी शक्ल की लंबी सिंगल बोगी हवा में तैरते हुए चलती है।

## गति

हाइपरलूप कैप्सूल का योजनामूलक चित्र। इसके तीन भाग हैं- सामने वायु-कम्प्रेसर है, बीच में यात्री डिब्बा (2 × 14 = 28) है और पीछे बैटरियों के लिये जगह है।
इसमें घर्षण नहीं होता है इसलिए इसकी गति १२०० किलोमीटर/घंटा से भी अधिक हो सकती है।

## विशेषताएं

* विद्युत् खर्च न्यूनतम
* घर्षण रहित संचालन
* यात्री एवं माल परिवहन में सालाना 15 फीसद बढ़ोतरी

## वर्तमान स्वरूप

फिलहाल यह योजना अभिकल्पना के स्तर पर है। इसे व्यावहारिक शक्ल दिया जाना बाकी है।

## विविध कम्पनियां

* हाईपरलूप वन: इस तकनीक में अग्रणी कम्पनी है।
* डिनक्लिक्स ग्राउंडव‌र्क्स कंपनी
* ऐकॉम
* लक्स हाइपरलूप नेटवर्क
* हाइपरलूप इंडिया
* इंफी-अल्फा

## सन्दर्भ

## बाहरी कड़ियाँ

* हाइपर लूप ने दिखाया प्लेन से भी तेज सफर का सपना, सुरेश प्रभु ने बताया बेहद रोमांचक
* भारत की पांच कंपनियां हाइपरलूप ट्रेन चलाने की इच्छुक (०१ मार्च, २०१७)
# लुडविग वान बीथोवेन

| **लुडविग वान बीथोवेन** |
| --- |
|  जोसेफ कार्ल स्तिएलेर द्वारा १८२० मे बनया गया पोर्ट्रेट |
| जन्म |
१७ दिसंबर १७७० बॉन, जर्मनी |
| मौत |
२६ मार्च १८२७ (५६) वियना, ऑस्ट्रिया साम्राज्य |
| पेशा |
संगीतकार और पियानोवादक |
| **हस्ताक्षर** |

**लुडविग वान बीथोवेन** (जर्मन: Ludwig van Beethoven; बपतिस्मा 17 दिसंबर 1770 – 26 मार्च 1827) एक जर्मन संगीतकार और पियानोवादक थे। वे पश्चिमी संगीत के इतिहास में सबसे सम्मानित व्यक्तियों में से एक हैं; उनके कार्यों को शास्त्रीय संगीत की सूची में सबसे अधिक प्रदर्शित संगीत में गिना जाता है। उनकी प्रारंभिक अवधि, जिसके दौरान उन्होंने अपनी कला को आकार दिया, 1802 तक चली हुई मानी जाती है। 1802 से लगभग 1812 तक, उनकी मध्य अवधि ने जोसेफ हेडन और वोल्फगैंग एमॅडियस मोज़ार्ट की शैलियों से प्रेरित एक व्यक्तिगत विकास दिखाया। इस दौरान, बीथोवेन बहरे होते जा रहे थे। अपने अंतिम काल में, 1812 से 1827 तक, उन्होंने संगीत के रूप और अभिव्यक्ति में अपने नवाचारों का विस्तार किया।

बीथोवेन ने कम उम्र में ही अपनी संगीत प्रतिभा का प्रदर्शन किया। उन्हें शुरू में उनके पिता, जोहान वान बीथोवेन और बाद में क्रिश्चियन गॉटलोब नीफे द्वारा गहन रूप से सिखाया गया था। नीफे के मार्गदर्शन के साथ 1783 में, उन्होंने अपना पहला काम प्रकाशित किया, जो कीबोर्ड विविधताओं का एक सेट था। 21 साल की उम्र में, वह वियना चले गए, जो बाद में उनका आधार बन गया, और हेडन के साथ संगीत रचना का अध्ययन किया। बीथोवेन ने तब एक कलाप्रवीण पियानोवादक के रूप में ख्याति प्राप्त की, और जल्द ही कार्ल एलोइस द्वारा संरक्षण प्राप्त किया, जिसके परिणामस्वरूप 1795 में उनके तीन ओपस 1 पियानो त्रय बने।

बीथोवेन का पहला प्रमुख ऑर्केस्ट्रल कार्य, प्रथम सिम्फनी (The First Symphony), 1800 में प्रदर्शित हुआ, और उनके स्ट्रिंग क्वार्टेट का पहला सेट 1801 में प्रकाशित हुआ। बढ़ते हुए बहरेपन के बावजूद, उन्होंने संचालन करना जारी रखा और 1804 और 1808 में क्रमशः अपनी तीसरी और पांचवीं सिम्फनी का प्रीमियर किया। उनका वायलिन कॉन्सर्टो 1806 में सामने आया। उनका अंतिम पियानो कॉन्सर्टो (नंबर 5, ओपस 73, जिसे सम्राट के नाम से जाना जाता है), जो उनके संरक्षक आर्चड्यूक रुडोल्फ ऑफ ऑस्ट्रिया को समर्पित था, 1811 में प्रदर्शित हुआ। वह 1815 तक लगभग पूरी तरह से बहरे हो गए थे, और तब उन्होंने सार्वजनिक रूप से प्रदर्शन करना छोड़ दिया। उन्होंने अपने स्वास्थ्य समस्याओं और अपने असंतुष्ट निजी जीवन का वर्णन दो पत्रों में किया, उनके भाइयों को लिखा हैलीगेनस्टाड्ट टेस्टामेंट (1802) और एक अज्ञात को उनका भेजा गया प्रेम पत्र, "अमर प्रिय" (1812)।

1810 के बाद, अपनी सुनने की क्षमता के बिगड़ने के कारण सामाजिक रूप से कम शामिल होते हुए, बीथोवेन ने अपनी कई सबसे प्रशंसित रचनाएँ की, जिनमें बाद की सिम्फनी, चैम्बर संगीत और पियानो सोनाटा शामिल हैं। उनका एकमात्र ओपेरा, फिडेलियो, जो पहली बार 1805 में प्रदर्शित किया गया था, 1814 में ही अपने अंतिम संस्करण में संशोधित किया गया। उन्होंने 1819 और 1823 के बीच मिस्सा सोलेमनिस और 1822 और 1824 के बीच अपनी अंतिम सिम्फनी, नंबर 9, कि रचना की। उनके अंतिम वर्षों में लिखे गए स्ट्रिंग क्वार्टेट, उनकी अंतिम उपलब्धियों में से हैं। कई महीनों की बीमारी के बाद, जिसने उन्हें बिस्तर पर ला दिया, 26 मार्च 1827 को 56 वर्ष की आयु में उनका निधन हो गया।
# हरकोर्ट बटलर प्राविधिक विश्वविद्यालय

| हरकोर्ट बटलर प्राविधिक विश्वविद्यालय Harcourt Butler Technical University |
| --- |
| HBTI Logo.png |
|

---

 |
| आदर्श वाक्य: | श्रम एवं परं तपं |
| स्थापित | 1921 |
| प्रकार: | Government University |
| कुलाधिपति: | Ram Naik |
| कुलपति: | प्रो विनय पाठक |
| डीन: | Prof. (Dr.) Yaduveer Singh |
| शिक्षक: | 110 |
| स्नातक: | 1920 |
| अवस्थिति: | Kanpur, Uttar Pradesh, India |
| परिसर: | Urban East Campus 77 एकड़ (31 हे॰) West Campus 271 एकड़ (110 हे॰) |
| पुराने नाम: | Harcourt Butler Techlonogical Institute (HBTI) |
| उपनाम: | HBTU |
| जालपृष्ठ: | www.hbtu.ac.in |

एचबीटीआई का प्रशासनिक भवन
**हरकोर्ट बटलर प्राविधिक विश्वविद्यालय कानपुर** उत्तर प्रदेश सरकार का तीसरा प्राविधिक विश्वविद्यालय है। इसके पूर्व इसका नाम था 'हरकोर्ट बटलर तकनीकी संस्थान कानपुर'। विश्वविद्यालय बनने के पूर्व **हरकोर्ट बटलर तकनीकी संस्थान कानपुर** २५ सितम्बर १९११ से ३० अगस्त २०१६ तक उत्तर प्रदेश सरकार का सर्वोत्कृष्ट तकनीकी संस्थान रहा।

यह भारत के सबसे पुराने प्रौद्योगिकी संस्थानों में एक है। इसे 2016 में विश्वविद्यालय का दर्जा मिला है। इस संस्थान को ISO 9001:2000 प्रमाणपत्र प्राप्त है। यह संस्थान इंजीनियरी विषयों में स्नातक, परास्नातक और शोध डिग्रियाँ देने के अतिरिक्त बिजनेस ऐडमिनिस्ट्रेशन और कम्प्युटर अनुप्रयोग में मास्टर डिग्री प्रदान करता है।

## स्थापना

उत्तर प्रदेश के सरकारी गजट में दिनांक 7 अप्रैल 2016 को उत्तर प्रदेश सरकार प्रकाशित अधिसूचना में हरकोर्ट बटलर तकनीकी संस्थान कानपुर को हरकोर्ट बटलर प्राविधिक विश्वविद्यालय अधिसूचित किया गया साथ में यह भी कहा गया किया संस्थान आवासीय होगा। १ सितंबर २०१६ से विश्वविद्यालय ने कार्य करना प्रारम्भ कर दिया।

## विश्वविद्यालय के अधिकारी

1. कुलाधिपति
2. कुलपति
3. प्रति कुलपति
4. कुलसचिव
5. वित्त नियंत्रक
6. डीन शैक्षिक क्रियाकलाप
7. डीन सतत शिक्षा एवम आतंरिक गुणवत्ता आश्वासन
8. डीन उद्भवन हब
9. डीन योजना तथा संसाधन उत्पादन
10. डीन शोध एवम विकास
11. डीन छात्र कल्याण
12. डीन विश्वविद्यालय विद्यालय
13. विश्वविद्यालय विभाग ,विद्यालय ,केंद्र अथवा इकाई के अध्यक्ष
14. परीक्षा नियंत्रक
15. विश्वविद्यालय के ऐसे अन्य अधिकारी जो परिनियमों के अनुसार घोषित किये जाएँ।

## कुलपति

1. प्रो एम जे खान (08/09/2016---23/05/2017 )
2. Professor narendra bahadur singh

## कुलसचिव (रजिस्ट्रार )

1. Proffesor karunkar singh (14/10/2016---आज तक)

## कार्यकारी परिषद

विश्वविद्यालय में कार्यकारी परिषद में 14 सदस्य होंगे।

* प्रो एम जेड खान: (अध्यक्ष) कुलपति
* प्रो इंद्रनील मन्ना (सदस्य) आईआईटी कानपुर के निदेशक
* उद्यमी -2
* टेक्नोक्रेट -2
* तकनीकी शिक्षा सचिव
* प्रोफेसरआईआईआईटी -5
* परीक्षा नियंत्रक
* वित्तीय नियंत्रक

## परीक्षा बोर्ड

प्रो प्रमोद कुमार (अध्यक्ष)
डॉ प्रभात वर्मा (सदस्य)
डॉ राजीव गुप्ता (सदस्य)
डॉ डी .परमार (सदस्य)
डॉ वंदना दीक्षित कौशिक (सदस्य)

## प्रवेश प्रक्रिया

* बी टेक :सत्र २०१७-२०१८ से आई आई टी (मेन्स) की मेरिट के आधार पर
* एम टेक :सत्र २०१७-२०१८ से प्रवेश परीक्षा के आधार पर
* पीएच. डी.:सत्र २०१७-२०१८ से प्रवेश परीक्षा के आधार पर<ref

## सन्दर्भ

 Indias top growing institute

## इन्हें भी देखें

* चर्म उद्योग
* चर्मशोधन
# तृतीयक क्षेत्र

**अर्थव्यवस्था के तृतीयक क्षेत्र** (tertiary sector of economy) को 'सेवा क्षेत्र' (service sector) भी कहते हैं। अर्थव्यवस्था के अन्य दो क्षेत्र 'प्राथमिक क्षेत्र' (कृषि, पशुपालन, मछली पालन आदि) तथा 'द्वितीयक क्षेत्र (विनिर्माण) हैं।

तृतीयक क्षेत्र का विकास २०वीं शताब्दी के आरम्भ में शुरू हुआ। इसके अन्तर्गत व्यापार, यातायात, संप्रेषण (कमुनिकेशन्स), वित्त, पर्यटन, सत्कार (हॉस्पितैलिटी), संस्कृति, मनोरंजन, लोक प्रशासन एवं लोक सेवा, सूचना, न्याय, स्वास्थ्य, शिक्षा आदि आते हैं। इस प्रकार इस प्रश्न का उत्तर समाप्त होता है। D.G.P. मे इसका योगदान 53% जो सबसे अधिक होता है तृतीयक क्षेत्र मे बीमा, बैंकिंग, व्यापार, परिवहन, real state & stor items आते है

## सेवा क्षेत्र के वैशिष्ट्य

* ग्राहक से सम्बन्ध - सेवा क्षेत्र में ग्राहक से सम्बन्ध अधिक प्रगाढ होना चाहिये।

* उत्पादन विधि - सेवा क्षेत्र के सगठनों की रचना उत्पादन क्षेत्र के संगठन से भिन्न होती है क्योंकि यहाँ उत्पादन-समय और प्रदेय-समय (डेलिवरी टाइम) में अन्तर करना कठिन है।

* संगठनात्मक वैशिष्ट्य
# केन्द्रीय औषधि अनुसंधान संस्थान

| केन्द्रीय औषधि अनुसंधान संस्थान |
| --- |
|

---

 |
| स्थापित | १९५१ |
| प्रकार: | स्वायत्त |
| निदेशक: | डॉ॰ तुषार कांति चक्रवर्ती |
| अवस्थिति: | लखनऊ, उत्तर प्रदेश,  |
| परिसर: | शहरी |
| जालपृष्ठ: |  |

**केन्द्रीय औषधि अनुसंधान संस्थान**, सीडीआरआई या द सेंट्रल ड्रग रिसर्च इंस्टीट्यूट स्वतंत्रता के पश्चात देश में स्थापित सबसे बड़ी प्रयोगशालाओं में से एक है। यह संस्थान भारतीय विज्ञान एवं उद्योग अनुसंधान परिषद के संरक्षण में काम करने वाली 39 प्रयोगशालाओं में से एक है। इसका औपचारिक उद्घाटन १७ फ़रवरी १९५१ को भारत के तत्कालीन प्रधानमंत्री जवाहरलाल नेहरू के हाथों हुआ था।

## बाहरी कड़ियाँ

* आधिकारिक जालस्थल
* डॉ॰ चक्रवर्ती की प्रोफ़ाइल
* बायो स्पेक्ट्रम इण्डिया पर
*
# गण्डकी प्रदेश

| गण्डकी प्रदेश |
| --- |
| प्रदेश |
|  |
|  |
| देश |  नेपाल |
| राजधानी | पोखरा |
| क्षेत्रफल |
|  • कुल | 21,504 kमी2 (8,303 वर्ग मील) |
| जनसंख्या  |
|  • कुल | 24,13,907 |
| समय मण्डल | नेपाल समय (UTC+5:45) |
| भूगोल सूचक संख्या | NP-FO |

**गण्डकी प्रदेश** नेपाल के हाल के संविधान जो 20 सिंतबर 2015 को लागू हुआ के द्वारा स्थापित एक प्रदेश है । यै प्रदेश पहिलाके गण्डकी अञ्चलकि नामसे किया जायाथे। यो प्रदेशकि राजधानी पोखरा सहर है ।

## जिला

इस प्रदेश में 11 जिल्ले रहे हैं
1. बागलुंग जिला
2. गोरखा जिला
3. कास्की जिला
4. लमजुंग जिला
5. मनांग जिला
6. मुस्तांग जिला
7. म्याग्दी जिला
8. पूर्वी नवलपरासी जिला (बर्दाघाट से पूर्व)
9. पर्बत जिला
10. स्यांगजा जिला
11. तनहुँ जिला

## सन्दर्भ
# कासगंज ज़िला

| **कासगंज ज़िला Kasganj District** |
| --- |
|  |
| सूचना |
| **राजधानी** : | कासगंज |
| **क्षेत्रफल** : | 1,993 किमी² |
| **जनसंख्या**(2011):  • घनत्व : | 14,38,156  720/किमी² |
| **उपविभागों के नाम:** | कासगंज, पटियाली, सहावर |
| **उपविभागों की संख्या:** | 3 |
| **मुख्य भाषा(एँ):** | हिन्दी |

**कासगंज ज़िला** भारत के उत्तर प्रदेश राज्य का एक ज़िला है। ज़िले का मुख्यालय कासगंज है।

## इन्हें भी देखें

* कासगंज
* उत्तर प्रदेश
* उत्तर प्रदेश के जिले

## सन्दर्भ
# माताटीला बहूद्देशीय परियोजना

यह भारत की एक प्रमुख नदी घाटी परियोजना हैं जिसे राजघाट परियोंजना भी कहा जाता है । वेतबा नदी पर बने माताटीला बाँध का निर्माण 1958 ई॰ में मध्यप्रदेश सरकार की सहायता से किया गया था। देवगढ़ से 93 किलोमीटर की दूरी पर स्थित यह जगह लगभग बीस वर्ग कि॰मी॰ के क्षेत्र में फैली हुई है। इस जगह पर काफी संख्या में छोटे-छोटे पर्वत है जो इस जगह की खूबसूरती को और अधिक बढ़ाते हैं। यहाँ घूमने के लिए उचित समय सितम्बर से मई है। यह बेतवा नदी पर ललित पुर जिले में स्थित है।
माताटीला बाँध से 163.60 लाख घन मी॰ पेयजल उपलब्ध होता है। इस परियोजना से झांसी, जालौन, हमीरपुर, ग्वालियर जिले लाभान्वित होते हैं।
# अलोपी देवी मंदिर

| अलोप शंकरी देवी मन्दिर |
| --- |
| अलोपी देवी मन्दिर |
|  |
| धर्म |
| संबंधन | हिन्दू |
| ज़िला | ्प्रयागराज |
| देवता | सती |
| स्थिति | कार्यशील |
| अवस्थिति |
| अवस्थिति | अलोपी बाग |
| राज्य | उत्तर प्रदेश |
| देश | ्भारत |
| वेबसाइट |
|  |

**अलोपी देवी मंदिर** भारत के उत्तर प्रदेश राज्य में प्रयागराज के अलोपीबाग क्षेत्र में स्थित एक मंदिर है। यह पवित्र संगम के निकट है, जहाँ गंगा, यमुना और पौराणिक सरस्वती नदियाँ मिलती हैं। कुम्भ मेला इस स्थान के निकट ही है।

कुछ ऐतिहासिक साक्ष्यों के अनुसार, मराठा योद्धा श्रीनाथ महादजी शिंदे ने वर्ष 1771-1772 में अपने प्रयागराज प्रवास के दौरान संगम स्थल का विकास किया था।

कालान्तर में 1800 के दशक में महारानी बैजाबाई सिंधिया ने प्रयागराज में संगम घाटों और मंदिरों के नवीनीकरण के लिए कुछ कार्य किए।

इस मंदिर की विशेषता यह है कि इस मंदिर में किसी भी देवी-देवता की मूर्ति नहीं है, बल्कि यहां एक लकड़ी का झूला या 'डोली' है, जिसकी पूजा की जाती है। अलोपी अर्थात लोप या गायब हुई होता है। इसके नाम की उत्पत्ति हिंदू मान्यता में निहित है कि अपनी पत्नी सती की मृत्यु के बाद, दुखी शिव उनके मृत शरीर के साथ आकाश में विरक्त होकर यात्रा करते रहते थे। इस पीड़ा से मुक्ति दिलाने के लिए विष्णु ने शव पर अपना ्सुदर्शन चक्र फेंका, जिसके परिणामस्वरूप शरीर के विभिन्न हिस्से भारत के विभिन्न स्थानों पर गिरे, जो देवी के शरीर के अंगों के स्पर्श से पवित्र हो गए और इसलिए उन्हें पवित्र माना गया। तीर्थयात्रा के लिए स्थान. अंतिम भाग बायां हाथ इस स्थान पर गिरा एवं गिरते ही लोप या गायब हो गया, जिससे इसे "अलोपी" नाम दिया गया। हालाँकि, यह दावा विवादास्पद है क्योंकि प्रयागराज में केवल एक शक्ति पीठ है जो ललिता देवी मंदिर है जहाँ माना जाता है कि सती की उंगलियाँ गिरी थीं।

एक और अधिक विश्वसनीय संस्करण क्षेत्र के पुराने निवासियों द्वारा वर्णित मौखिक इतिहास परंपराओं में पाया जाता है। यह उस समय की बात है जब पूरा क्षेत्र खूंखार डकैतों से भरे घने जंगलों से घिरा हुआ था। एक बारात जंगल से होकर गुजर रही थी। मध्यकाल में विवाह जुलूस, लुटेरों का सबसे असुरक्षित निशाना हुआ करते थे क्योंकि वे उपहार के रूप में प्राप्त सोने और अन्य धन से लदे हुए लौटते थे। जंगल के अंदर जाने पर बारात ने खुद को लुटेरों से घिरा हुआ पाया। सभी पुरुषों को मारने और धन लूटने के बाद लुटेरे दुल्हन की 'डोली' या गाड़ी की ओर मुड़े। जब उन्होंने गाड़ी का अनावरण किया तो पाया कि अंदर कोई नहीं था। दुल्हन जादुई तरीके से गायब हो गई थी. यह शब्द चारों ओर चला गया, इतिहास किंवदंती बन गया और किंवदंती मिथक बन गई। </link> जिस स्थान पर यह घटना घटी वहां एक मंदिर बना और स्थानीय लोगों ने दुल्हन को "अलोपी देवी" या 'कुंवारी देवी जो गायब हो गई थी' के रूप में पूजा करना शुरू कर दिया।

क्षेत्र में रहने वाले हजारों लोगों द्वारा अलोपी देवी की पूजा की जाती है, जो हर त्योहार, विवाह, जन्म और मृत्यु को अपने संरक्षक देवता के साथ मनाया करते हैं।[*उद्धरण चाहिए*]
</link> ।

हालाँकि यह सदा से ही एक प्रमुख मंदिर था, लेकिन 1990 के दशक के बाद से इसकी पहुंच और अनुयायियों में उल्लेखनीय वृद्धि देखी गई है, जिससे आसपास के क्षेत्र का बड़े स्तर पर नवीनीकरण हुआ है।

## चित्र दीर्घा

|  |
| --- |
|  |

| श्री अलोप शंकरी देवी मन्दिर चित्र दीर्घा |
| --- |
|

|  |
| --- |
|  |
|   |

|  |
| --- |
|  |
|   |

 |

## यह सभी देखें

* माता मवई धाम
* दुर्गन धाम मंदिर

## संदर्भ
# दुर्गा मन्दिर, दुर्गाकुण्ड

| Durga Mandir दुर्गा मंदिर |
| --- |
| दुर्गा मंदिर का प्रवेशद्वार |
| धर्म |
| संबंधन | हिन्दू धर्म |
| ज़िला | बनारस |
| अवस्थिति |
| अवस्थिति | दुर्गा कुण्ड, भेलूपुर, बनारस |
| राज्य | उत्तर प्रदेश |
| देश |  India |
| Interactive map of Durga Mandir दुर्गा मंदिर |
| वास्तुकला |
| प्रकार | नागर |
| निर्माता | बंगाली महारानी |
| ऊँचाई | 85 मी॰ (279 फीट) |

**दुर्गा मंदिर** काशी के पुरातन मंदिरॊ मॆ सॆ एक है। इस मंदिर का उल्लॆख " काशी खंड" मॆ भी मिलता है। यह मंदिर वाराणसी कैन्ट से लगभग 5 कि॰मी॰ की दूरी पर है। लाल पत्थरों से बने अति भव्य इस मंदिर के एक तरफ "दुर्गा कुंड" है। इस कुंड को बाद में नगर पालिका ने फुहारे में बदल दिया, जो अपनी मूल सुन्दरता को खो चुका है।

इस मंदिर में माँ दुर्गा "यंत्र" रूप में विरजमान है। इस मंदिर में बाबा भैरोनाथ, लक्ष्मीजी, सरस्वतीजी, एवं माता काली की मूर्ति रूप में अलग से मंदिर है। यहाँ मांगलिक कार्य मुंडन इत्यादि में माँ के दर्शन कॆ लिये आतॆ है। मंदिर के अंदर हवन कुंड है, जहाँ रोज हवन होते हैं। कुछ लोग यहाँ तंत्र पूजा भी करते हैं। सावन महिने में एक माह का बहुत मनमोहक मेला लगता है।एक कथा के अनुसार माँ दुर्गा दैैैैत्य संहार कर यहाँ आराम किया था ,मदिर के नजदीक आनंद पार्क है, जहाँ पर आर्य समाज का प्रथम सास्त्रार्थ काशी के विद्वानों के साथ हुआ था। कहा जाता है की इस मंदिर का निर्माण १८ वी शताब्दी में बंगाल की रानी भवानी ने करवाया था कहा जाता है की यह बीसा यंत्र स्थापित है यह पर १२ पाए विशाल मंडप बना हुआ है। देखा जाय तो कई वजह से यह मंदिर प्रसिद्ध है
# तुलसी मानस मन्दिर

**तुलसी मानस मन्दिर** काशी के आधुनिक मंदिरों में एक बहुत ही मनोरम मन्दिर है। यह मन्दिर वाराणसी कैन्ट से लगभग पाँच कि॰ मि॰ दुर्गा मन्दिर के समीप में है। इस मन्दिर को सेठ रतन लाल सुरेका ने बनवाया था। पूरी तरह संगमरमर से बने इस मंदिर का उद्घाटन भारत के तत्कालीन राष्ट्रपति महामहिम सर्वपल्ली राधाकृष्णन द्वारा सन॒ 1964 में किया गया।

इस मन्दिर के मध्य मे श्री राम, माता जानकी, लक्ष्मणजी एवं हनुमानजी विराजमान है। इनके एक ओर माता अन्नपूर्णा एवं शिवजी तथा दूसरी तरफ सत्यनारायणजी का मन्दिर है। इस मन्दिर के सम्पूर्ण दीवार पर रामचरितमानस लिखा गया है। दीवारों पर रामायण के प्रसिद्ध चित्रण को बहुत सुन्दर ढंग से नक्कासी किया गया है । इसके दूसरी मंजिल पर संत तुलसी दास जी विराजमान है, साथ ही इसी मंजिल पर स्वचालित श्री राम एवं कृष्ण लीला होती है। इस मन्दिर के चारो तरफ बहुत सुहावना घास (लान) एवं रंगीन फुहारा है, जो बहुत ही मनमोहक है। यहाँ अन्नकूट महोत्सव पर छप्पन भोग की झाँकी बहुत ही मनमोहक लगती है। मंदिर के प्रथम मंजिल पर रामायण की विभिन्न भाषाओं में दुर्लभ प्रतियों का पुस्तकालय मौजूद है। सम्पूर्ण मंदिर के परिधि में बहुत ही कलात्मक ढंग से ऐक पहाड़ी पर शिव जी के मूर्ति से झरने का अलौकिक छटा देखते ही बनती है। मानस मंदिर के ठीक सामने एक अत्यंत रमणीक सती रानी का मंदिर है, जिसकी देख रेख की व्यवस्था भी मानस मंदिर की प्रबंध समिति करती है । वर्तमान समय में मंदिर के पुर्व भाग में रिहायसी कालोनी का निर्माण कर दिया गया है और साथ में रानी सती के मंदिर क्षेत्र में व्यावसायिक गतिविधियां होती हैं|

## चित्रदीर्घा

* मन्दिर का प्रवेशद्वार
*

## इन्हें भी देखें

* रामचरितमानस
* तुलसीदास
* वाराणसी
* काशी विश्वनाथ मंदिर

## सन्दर्भ
# रेड चिलीज़ एंटरटेनमेंट

**रेड चिलीज़ एंटरटेनमेंट (आरसीई)** 2002 में स्थापित, मुंबई के शहर में स्थित भारतीय फ़िल्म उत्पादनकर्ता, वितरणकर्ता और दृश्य प्रभाव (विसुअल इफ़ेक्ट) प्रदान करने वाली कंपनी है। कंपनी की स्थापना 2002 में बॉलीवुड अभिनेता शाहरुख खान और उनकी पत्नी गौरी खान ने की थी। इसने अब मृत, ड्रीमज़ अनलिमिटेड की जगह ली थी।

## निर्मित की गई फ़िल्म

| फ़िल्म | अभिनेता-वर्ग | टिप्पणी |
| --- | --- | --- |
| *फिर भी दिल है हिन्दुस्तानी* | शाहरुख खान, जूही चावला | **ड्रीमज़ अनलिमिटेड** नाम के तले निर्मित |
| *अशोका* | शाहरुख खान, करीना कपूर | **ड्रीमज़ अनलिमिटेड** नाम के तले निर्मित |
| *चलते चलते* | शाहरुख खान, रानी मुखर्जी | **ड्रीमज़ अनलिमिटेड** नाम के तले निर्मित |
| *मैं हूँ ना* | शाहरुख खान, सुष्मिता सेन | **रेड चिलीज़ एंटरटेनमेंट** नाम के तले बनी पहली फ़िल्म |
| *पहेली* | शाहरुख खान, रानी मुखर्जी | भारत की तरफ से ऑस्कर के लिये नामित |
| *ओम शांति ओम* | शाहरुख खान, दीपिका पादुकोण | 2 फिल्मफेयर पुरस्कार जीते |
| *बिल्लू* | शाहरुख खान, इरफ़ान खान, लारा दत्ता | मलयालम फ़िल्म का रीमेक |
| *रा.वन* | शाहरुख खान, करीना कपूर | उदाहरण |
| *स्टुडेंट ऑफ़ द ईयर* | आलिया भट्ट सिद्धार्थ मल्होत्रा, वरुण धवन | धर्मा प्रोडक्शन्स के साथ सह-निर्मित |
| *चेन्नई एक्सप्रेस* | शाहरुख खान, दीपिका पादुकोण | यूटीवी मोशन पिक्चर्स के साथ सह निर्मित |
| *हैप्पी न्यू ईयर*  | शाहरुख खान, दीपिका पादुकोण |  |
| *दिलवाले* | शाहरुख खान, काजोल | रोहित शेट्टी के साथ निर्मित |

## सन्दर्भ
# इन्दर राज आनन्द

**इन्दर राज आनन्द** (मृत्यु: 6 मार्च 1987) हिन्दी सिनेमा में संवाद और पटकथा लेखक थे। इन्होंने राज कपूर की कई फ़िल्मों में काम किया, जिनमें *आग* (1948), *आह* (1953), *अनाड़ी* (1959) और *संगम* (1963) शामिल हैं। वह अभिनेता-निर्देशक टीनू आनन्द और निर्माता बिट्टू आनन्द के पिता थे। इन्दर के पोते फिल्म निर्देशक सिद्धार्थ आनन्द हैं। मशहूर निर्देशक मुकुल आनन्द, इन्दर के भतीजे थे। अमिताभ बच्चन अभिनीत *शहँशाह*, लेखक के रूप में इन्दर की आखिरी फिल्म थी। यह उनके बेटे, बिट्टू द्वारा निर्मित की गई थी और टीनू द्वारा निर्देशित की गई थी।

## सन्दर्भ
# उर्दू वर्णमाला

**उर्दू वर्णमाला** को उर्दू के लिये दायें-से-बायें वर्णमाला का प्रयोग किया जाता है। यह फ़ारसी वर्णमाला का एक संशोधित रूप है। जो स्वयं अरबी वर्णमाला से व्युत्पन्न है। उर्दू वर्णमाला में 39 या 40 अलग-अलग अक्षर होते हैं। जिनमें कोई अलग अक्षर नहीं होता है और यह आमतौर पर सुलेखन नास्तलीक लिपि में लिखी जाती है। जबकि अरबी आमतौर पर नास्ख शैली में लिखी जाती है।

आमतौर पर, रोमन वर्णमाला (जिसे रोमन उर्दू कहा जाता है) में उर्दू का लिप्यन्तरण में कई ध्वन्यात्मक तत्त्व छूट जाते हैं। जिनका अंग्रेजी या अन्य भाषाओं में कोई समकक्ष नहीं है, जो आमतौर पर रोमन लिपि में लिखी जाती है।

## इतिहास

मानक उर्दू लिपि फ़ारसी-अरबी लिपि का एक संशोधित संस्करण है और इसकी उत्पत्ति 13 वीं शताब्दी में ईरान में हुई थी। यह फ़ारसी-अरबी लिपि की नास्तलिक शैली के विकास से निकटता से सम्बन्धित है।

1911 में उर्दू टाइपराइटर के आविष्कार के पश्चात भी, उर्दू समाचार पत्रों ने 1980 के दशक के अन्त तक कातिब या खुश-नवीस के रूप में जाने जाने वाले सुलेखकों द्वारा हस्तलिखित लिपियों के प्रिण्ट प्रकाशित करना जारी रखा। पाकिस्तानी राष्ट्रीय समाचार पत्र  *डेली जंग*  नास्तलिक कम्प्यूटर आधारित रचना का उपयोग करने वाला प्रथम उर्दू समाचार पत्र था। कम्प्यूटर और इण्टरनेट पर अधिक परिष्कृत और उपयोगकर्ता के अनुकूल उर्दू समर्थित प्रोग्राम विकसित करने के प्रयास चल रहे हैं। आजकल, लगभग सभी उर्दू समाचार पत्र और पत्रिकाएँ उर्दू सॉफ़्टवेयर प्रोग्राम वाले कम्प्यूटर पर तैयार की जाती हैं।

## सन्दर्भ
# 1940 में रिलीज बॉलीवुड फिल्में

| भारतीय*  *चलचित्र |
| --- |
|   |
|  |
| भारतीय चलचित्र का A-Z |
| भारतीय फिल्मों की सूची |
| बॉलीवुड |
| प्रसिद्ध बॉलीवुड फिल्में |
|  1930s |
| 1930 1931 1932 1933 1934 1935 1936 1937 1938 1939 |
|  1940s |
| 1940 1941 1942 1943 1944 1945 1946 1947 1948 1949 |
|  1950s |
| 1950 1951 1952 1953 1954 1955 1956 1957 1958 1959 |
|  1960s |
| 1960 1961 1962 1963 1964 1965 1966 1967 1968 1969 |
|  1970s |
| 1970 1971 1972 1973 1974 1975 1976 1977 1978 1979 |
|  1980s |
| 1980 1981 1982 1983 1984 1985 1986 1987 19881989 |
|  1990s |
| 1990 1991 1992 1993 1994 1995 1996 1997 1998 1999 |
|  2000s |
| 2000 2001 2002 2003 2004 2005 2006 2007 2008 2009 |
|  2010s |
| 2010 2011 2012 2013 2014 2015 2016 2017 2018 2019 |
|  2020s |
| 2020 2021 |
| टॉलीवुड |
| Telugu films by year |
| | 1930s 1940s 1950s 1960s 1970s 1980s 1990s |
|  2000s |
| 2000 2001 2002 2003 2004 2005 2006 2007 2008 2009 |
| कॉलीवुड |
| प्रसिद्ध तमिल फिल्में |
| 1930s 1940s 1950s 1960s 1970s 1980s 1990s 2000s |
| मलयालम |
| |1928–1959 1960s1970s 1980s 1990s 2000s |
| कन्नड़ |
| कन्नड़ फिल्मों की सूची‎  |
| **बांग्ला** |
| बांग्ला फिल्मों की सूची‎  |
| असमी |
| **असमी फिल्मों की सूची‎**  |

 *यह सूची अधूरी है तथा इसके विस्तार या अद्यतन की जरूरत है; सम्वर्धन कार्य में आपकी सहायता का स्वागत है।*
1940 में बनी बॉलीवुड फिल्में:

## सबसे ज्यादा कमाने वाली फिल्में

1940 की सबसे ज्यादा कमाने वाली फिल्में:

|  |  |  |
| --- | --- | --- |
| **1940रैंक** | **फिल्म** | **टिप्पणी** |
| 1. | जिंदगी |  |
| 2. | बंधन |  |
| 3. | अछूत |  |
| 4. | पागल |  |
| 5. | नर्तकी |  |  |

## A-Z

| फिल्म | निर्देशक | कलाकार | प्रकार | टिप्पणी |
| --- | --- | --- | --- | --- |
| **1940** |
| *नया संसार* | एन आर आचार्य | रेणुका देवी, अशोक कुमार, मुबारक |  |  |

## सन्दर्भ

### बाहरी कड़ियाँ

* इंटरनेट मूवी डेटाबेस पर 1940 की बॉलीवुड फिल्में
* 1940 की बॉलीवुड फिल्मों के गाने सुनिए